LHBANK สุดเจ๋ง! อวดกำไรปี 59 โต 63% หลังรายได้ดอกเบี้ยสุทธิเพิ่ม
LHBANK สุดเจ๋ง! อวดกำไรปี 59 โต 63% มาที่ 2.70 พันลบ. จากปีก่อนมีกำไร 1.65 พันลบ. หลังรายได้ดอกเบี้ยสุทธิเพิ่ม
16 ม.ค. 2560

บริษัท แอล เอช ไฟแนนซ์เชียล กรุ๊ป จำกัด (มหาชน) หรือ LHBANK รายงานผลการดำเนินงานประจำปี 59 สิ้นสุดวันที่ 31 ธ.ค.59 (รวมบริษัทย่อย) มีกำไรสุทธิ 2.70 พันล้านบาท หรือมีกำไรสุทธิ 0.1977 บาทต่อหุ้น หรือเพิ่มขึ้น 63% จากช่วงเดียวกันของปีก่อนที่มีกำไรสุทธิ 1.65 พันล้านบาท หรือมีกำไรสุทธิ 0.1211 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นจากรายได้ดอกเบี้ยสุทธิที่เพิ่มขึ้นร้อยละ 10.8 ตามการขยายตัวของเงินให้สินเชื่อโดยเฉพาะสินเชื่อ Big Corporate และ Corporate รวมทั้งรายได้ค่าธรรมเนียมและบริการสุทธิเพิ่มขึ้น